

| Møtedato: | 26.11.2024 |
| --- | --- |

**// REFERAT**

| Tilstede: | Sven Hansen, HLF lokallag Tønsberg og Færder (FFO), Elin Maageng Jakobsen, Nordre Vestfold MS Foreningen (FFO), Leif Helge Svae, NHF (SAFO), Gro B. Rohde, NHF (SAFO), Line Vegum (SAFO), avdelingsleder Anne Grethe Thorsen, avdelingsleder Dag Frode Arnø, Kåre Bø Simonsen, Trond Sindre Hjørnevik og Sigrid Myhre fra Nav hjelpemiddelsentral Vestfold og Telemark |
| --- | --- |
| Ikke tilstede: | Avdelingsdirektør Malin Skåtun, Eirin Sundberg, Sykehuset Telemark HF, Vara: Iver Sviggum Solheim, Sykehuset Telemark HF, Sykehuset i Vestfold, Eldbjørg Lia Ettestad, Drangedal kommune (KS), Vara: Niklas Bergseth, Bamble kommune (KS), |
| Referent: | Sigrid Myhre |

Kopi til: *Administrativt arkiv og* [brukerutvalgets side på nav.no](https://www.nav.no/no/lokalt/hjelpemiddelsentraler/nav-hjelpemiddelsentral-vestfold-og-telemark/lokalt-informasjon/brukerutvalget)

Møte i Brukerutvalget

**01/24 – Faste saker**

* **Personalendringer**Ina Lill Sandmo har sagt opp sin stilling hos oss. Hun har fått ny jobb som spesialergoterapeut ved Sykehuset i Vestfold, Habiliteringssenteret. Hun skal jobbe hos oss ut januar 2025. Ida Fuglerud har sagt ja til å begynne i Inas stilling fra 1. mars. Gerda Tamosiune er ansatt som koordinator ved Servicetjenesten, hun begynner 1. februar. Kathrine Rohde Johannessen, Kenny Hoang To, Anna Stigum Trøan og Gry Aalvik og også ansatt ved Servicetjenesten.
* **Nytt fra Nav hjelpemidler og tilrettelegging**  
  Nav hjelpemiddelsentral Vestfold og Telemark har fått ansvaret for en ny Servicetjeneste sammen hjelpemiddelsentralen i Oslo og Førde. Avdelingsleder for Service, Torunn Didriksen, vil informere om den nye tjenesten på neste brukerutvalgsmøte.

Nav har endret måten vi skriver Nav på, endringen er at vi går fra å skrive NAV til å skrive Nav, *Nav hjelpemiddelsentral* *Vestfold og Telemark* er nå rett skrivemåte for vår virksomhet.

* **Regelverksendringer**Ingen nye endringer å informere om.
* **Runde rundt bordet – tilbakemeldinger og innspill fra medlemmene i brukerutvalget**Gro Rohde (SAFO) – har kontakt med medlemmer i Buskerud, Vestfold og Telemark. Mye klager på korttidslagrene. Melder ifra om at det er en terapeut i en kommune det kommer en del klager på.

Line Vegum (SAFO) – Hun lurer på hjelpemiddelsentralens lager av brukte hjelpemidler. Hun håper på at disse hjelpemidlene kommer ut til brukere som trenger de. Dag Frode Arnø forteller litt om dette. Han sier at hjelpemiddelsentralen har kontroll. Han forteller at hjelpemidler som ikke vi får gjenbrukt selv, blir gitt bort. Det vi ikke har anledning til å gi bort, eller som vi ikke får gitt bort blir kastet. I flyttinga i fjor høst klarte vi ikke dette slik vi ønsker. Men vi ser nå at vi gjenbruker og gir bort mer og mer slik at brukte hjelpemidler kommer til nytte. Vår avdelingsdirektør Malin Skåtun har gitt klar beskjed om at dette er et satsningsområde for hjelpemiddelsentral fremover.

Svein Hansen (FFO) – Batterier til rullestoler, blir de ødelagte hvis de kjøres tomme? Dag Frode Arnø svarer at normalt vil det ikke bli ødelagt, men hvis det er et lithiumbatteri som brukes til under et minimumsnivå, vil batteriet ikke ta ladning. Hørselskontaktene har for mye å gjøre. Det er for lange ventetider for å få høreapparat, det gjør noe med motivasjonen til den som venter. Likepersonene har hatt møte med audiografene for å vise hva likepersonene bidrar med. Likepersonene bruker mye tid på informasjon til de som har fått høreapparater.

* **Våre siste nyhetsbrev vil dere alltid finne her**: [Nav hjelpemiddelsentral Vestfold og Telemark - nav.no](https://www.nav.no/kontor/nav-hjelpemiddelsentral-vestfold-og-telemark#nyhetsbrev)

**06/24 – Gjennomgang og forslag til nytt mandat**

Brukerutvalget gikk igjennom forslag til nytt mandat. Vi gjorde noen endringer, og nytt mandat for brukerutvalget er å finne her: [Mandat Brukerutvalget for Nav hjelpemiddelsentral Vestfold og Telemark.docx](https://navno.sharepoint.com/:w:/r/sites/BrukerutvalgetforNAVHjelpemiddelsentralVestfoldogTelemark/Shared%20Documents/General/Mandat/Mandat%20Brukerutvalget%20for%20Nav%20hjelpemiddelsentral%20Vestfold%20%20og%20Telemark.docx?d=waf63a4698bcd419699cfb744ef3eca1c&csf=1&web=1&e=oEW6tH)

**07/24 – Informasjon fra vår fagenhet «Arbeid og utdanning»**

Trond Sindre Hjørnevik og Kåre Bø Simonsen som jobber ved hjelpemiddelsentralen med de som har behov for hjelpemidler og tilrettelegging på arbeidsplassen og i utdanningen i samarbeid med de andre rådgiverne på hjelpemiddelsentralen. De jobber også utadrettet ved at de informerer Nav kontorer, arbeidsgivere, skoler med flere om våre tjenester, vårt tilbud, tiltak og virkemidler. Det retter nå innsatsen mot de unge i 2025.  
Presentasjonen de hadde i møtet er lagret under referater på Teamsgruppen: [20241126 Presentasjon arbeid og utdanning.pptx](https://navno.sharepoint.com/:p:/r/sites/BrukerutvalgetforNAVHjelpemiddelsentralVestfoldogTelemark/Shared%20Documents/General/Referater/2024/20241126%20Presentasjon%20arbeid%20og%20utdanning.pptx?d=w18787ffee457470dac78fc046da2097f&csf=1&web=1&e=ZZyW9H)

**00/24 - Eventuelt**

Vi enes om å ha møtene fra kl. 12-14 fremover. Vi enes også om å ha tre møter i året, to på våren og et på høsten. Hvis vi ser det blir behov, kan vi sette opp et fjerde møte før jul.  
  
Leder for brukerutvalget, Anne Grethe Nyman, ønsker at medlemmene rullerer på å ha et innlegg om noe de jobber med som representanter for FFO, SAFO, KS og sykehusene på brukerutvalgsmøtene. Elin tar på seg å ha et innlegg på neste brukerutvalgsmøte. Anne Grethe ønsker innspill på tema.

**Neste møte i brukerutvalget: 18.02.2025 kl. 12-14.**

|  |  |
| --- | --- |
|  |  |
|  |  |